C 474/169

P9_TA(2021)0064

Nenasprotovanje delegiranemu aktu: ukrepi za odpravo motenj na trgu v sektorju sadja in zelenjave ter vinskem sektorju zaradi pandemije COVID-19

Sklep Evropskega parlamenta, da ne nasprotuje delegirani uredbi Komisije (EU) 2021/95 z dne 28. januarja 2021 o spremembi Delegirane uredbe (EU) 2020/592 o začasnih izjemnih ukrepih, ki odstopajo od nekaterih določb Uredbe (EU) št. 1308/2013 Evropskega parlamenta in Sveta, za odpravo motenj na trgu v sektorju sadja in zelenjave ter vinskem sektorju zaradi pandemije COVID-19 in ukrepov v zvezi z njo (C(2021)00368 – 2021/2531(DEA))

(2021/C 474/22)

Evropski parlament,

— ob upoštevanju delegirane uredbe Komisije (EU) 2021/95 (1),

— ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 24. februarja 2021,

— ob upoštevanju člena 290 Pogodbe o delovanju Evropske unije,

— ob upoštevanju Uredbe (EU) št. 1308/2013 Evropskega parlamenta in Sveta (2), zlasti člena 219(1) in člena 228 Uredbe,

— ob upoštevanju člena 111(6) Poslovnika,

— ob upoštevanju priporočila za sklep Odbora za kmetijstvo in razvoj podeželja,

— ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 9. marca 2021,

A. ker se subjekti v vseh državah članicah srečujejo z izjemnimi težavami pri načrtovanju, izvajanju in izvrševanju dejavnosti v okviru podpornih programov zaradi izjemno hudih motenj na trgu in vse težjih razmer, med drugim v vinskem sektorju, kjer so posledica uvedbe uvoznih dajatev v ZDA oktobra 2019 za vino iz Unije in še trajajo zaradi negativnih posledic omejevalnih ukrepov, ki jih države po vsem svetu sprejemajo v odgovor na pandemijo COVID-19;

B. ker je Komisija glede na edinstven splet okoliščin 30. aprila 2020 sprejela Delegirano uredbo Komisije (EU) 2020/592 (3), ki omogoča prožnost in odstopanje od nekaterih določb Uredbe (EU) št. 1308/2013, za odpravo motenj na trgu v sektorju sadja in zelenjave ter vinskem sektorju zaradi pandemije COVID-19;

C. ker kljub koristnosti teh ukrepov v vinskem sektorju ni bilo mogoče ponovno vzpostaviti ravnovesja med ponudbo in povpraševanjem ter se zaradi sedanje pandemije tudi ne pričakuje, da bo to na kratki do srednji rok mogoče;

D. ker je Komisija v Delegirani uredbi (EU) 2021/95 predlagala, da se veljavnost ukrepov iz Delegirane uredbe (EU) 2020/592 podaljša do 15. oktobra 2021, saj naj bi se pandemija nadaljevala večji del finančnega leta 2021;

E. ker je hitra uveljavitev nadaljnje prožnosti in odstopanj bistvena, da bi lahko učinkovito in uspešno reševali težave pri izvajanju podpornih programov, preprečili nadaljnje gospodarske izgube, uredili razmere na trgu in odpravili motnje v vinskem sektorju;

1. izjavlja, da ne nasprotuje delegirani uredbi (EU) 2021/95;

2. naroči svojemu predsedniku, naj ta sklep posreduje Svetu in Komisiji.

(1) UL L 31, 29.1.2021, str. 198.

(2) Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in o razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).

(3) Delegirana uredba Komisije (EU) 2020/592 z dne 30. aprila 2020 o začasnih izjemnih ukrepih, ki odstopajo od nekaterih določb Uredbe (EU) št. 1308/2013 Evropskega parlamenta in Sveta, za odpravo motenj na trgu v sektorju sadja in zelenjave ter vinskem sektorju zaradi pandemije COVID-19 in ukrepov v zvezi z njo (UL L 140, 4.5.2020, str. 6).